 

১৯৯১ সাল পর্যন্ত আর্মেনিয়া সোভিয়েত ইউনিয়নের অংশ ছিল। সোভিয়েত ইউনিয়নের পতনের পর থেকে আর্মেনিয়া ও রাশিয়ার মধ্যে ঘনিষ্ঠ সম্পর্ক বিদ্যমান। ১৯৮৮–১৯৯৪ সালের নাগর্নো-কারাবাখ যুদ্ধের সময় রাশিয়া আর্মেনিয়াকে সক্রিয়ভাবে সহযোগিতা প্রদান করে। আর্মেনিয়া সিআইএসকে শক্তিশালী করার রুশ পদক্ষেপকে সমর্থন করেছে। আর্মেনিয়া রুশ-নেতৃত্বাধীন সামরিক জোট সিএসটিও এবং যৌথ সিআইএস বিমান প্রতিরক্ষা ব্যবস্থার সদস্য। প্রায় ৪,৫০০ রুশ সীমান্তরক্ষী আর্মেনীয় সীমান্তরক্ষীদের সঙ্গে যৌথভাবে আর্মেনিয়ার তুর্কি ও ইরানি সীমান্ত পাহারা দেয়। ১৯৯৭ সালে স্বাক্ষরিত একটি চুক্তি অনুযায়ী রাশিয়া আর্মেনিয়ার গুমরিতে সামরিক ঘাঁটি স্থাপন করেছে। ২০১০ সালে রাশিয়া ও আর্মেনিয়ার মধ্যে স্বাক্ষরিত একটি চুক্তি অনুযায়ী রাশিয়া ২০৪৪ সাল পর্যন্ত ঘাঁটিটি ব্যবহার করতে পারবে। ২০১৫ সালের ২ জানুয়ারি আর্মেনিয়া রুশ-নেতৃত্বাধীন ইউরেশীয় ইউনিয়নের একটি পূর্ণ সদস্যে পরিণত হয়।

২০১৬ সালের নভেম্বরে রুশ রাষ্ট্রপতি ভ্লাদিমির পুতিন একটি যৌথ রুশ ও আর্মেনীয় সশস্ত্রবাহিনী গড়ে তোলার প্রস্তাব অনুমোদন করেন। একই বছর রাশিয়া আর্মেনিয়ার নিকট এক ডিভিশন ইস্কান্দার-এম ব্যালিস্টিক ক্ষেপনাস্ত্র সরবরাহ করে।

দক্ষিণ ওসেটিয়া
ভারত
আর্মেনিয়া
তিউনিসিয়া